AFSA — Astana Financial Services Authority
Компаниялар тіркеушісі тізілімді өзектілендіру және АХҚО-ның қатысушы компанияларын бақылау жұмысын күшейтеді
АХҚО Қаржылық қызметтерді реттеу комитеті (AFSA) құрылған сәттен бастап Орталық қатысушыларын тіркеу мен қадағалауды қоса алғанда, өз өкілеттіктері шеңберінде міндеттерді белсенді орындауда. 2017 жылдан бастап АХҚО-да 4 600-ден астам компания тіркелген. Жалпы құқық қағидаттарына негізделген АХҚО-ның құқықтық ортасы оны қаржылық және қаржылық емес компаниялар үшін тартымды етеді. Қатысушылар арасында ірі операциялық компанияларды, IT-стартаптарды, тау-кен өндіру […]
АХҚО Қаржылық қызметтерді реттеу комитеті (AFSA) құрылған сәттен бастап Орталық қатысушыларын тіркеу мен қадағалауды қоса алғанда, өз өкілеттіктері шеңберінде міндеттерді белсенді орындауда. 2017 жылдан бастап АХҚО-да 4 600-ден астам компания тіркелген. Жалпы құқық қағидаттарына негізделген АХҚО-ның құқықтық ортасы оны қаржылық және қаржылық емес компаниялар үшін тартымды етеді. Қатысушылар арасында ірі операциялық компанияларды, IT-стартаптарды, тау-кен өндіру және мұнай-газ секторы компанияларын, эндаумент-қорларды және басқа салалардағы ұйымдарды атап өтуге болады. Сонымен қатар, басқа халықаралық юрисдикциялардағыдай, АХҚО-ның Жария тізіліміне операциялық қызметі шектеулі компаниялар қатыса алады. Бұл компаниялар әртүрлі әкімшілік мақсаттар үшін құрылуы мүмкін. АХҚО реттеушісінің міндеті — Жария тізілімдегі деректердің өзектілігі мен компаниялардың нақты мәртебесін көрсетуін қамтамасыз ету, бұл АХҚО экожүйесінің ашықтығы мен оған деген сенімді арттырады. Осыған байланысты АХҚО Компаниялар тіркеушісі деректерді өзектілендіру және компаниялардың белсенділігін растау бойынша жоспарлы жұмысты бастайды. Бұл жұмысқа жылдық есептердің уақтылы тапсырылуын және тіркеу деректерінің өзектілігін тексеру; құжаттармен расталатын нақты операциялық қызметтің болуы; қолданыстағы лицензиялардың бар-жоғын тексеру; АХҚО актілерінің талаптары мен есептілік мерзімдерінің сақталуы кіреді. Мәртебесін нақтылау қажеттілігі анықталатын барлық компанияларға олардың операциялық қызметін растау жөніндегі түсіндірмелері мен ұсынымдары бар ресми хабарламалар жіберілетін болады. Белсенділікті растауды ұсынбаған компаниялар «Компаниялар туралы» АХҚО актісінің (AIFC Companies Regulations) 167-бабына сәйкес тізілімнен (strike off) шығарылуы мүмкін. Strike off рәсімі Сингапур, Ұлыбритания, Делавэр, Австралия және т.б. қоса алғанда, жетекші юрисдикцияларда қолданылатын стандартты халықаралық практика болып табылады. Бұл бастаманы іске асыру Жария тізілімнің өзектілігі мен ашықтығын қолдауға, АХҚО іскерлік беделін нығайтуға, сондай-ақ ақшаны жылыстатуға және терроризмді қаржыландыруға қарсы іс-қимыл (AML/CFT) саласындағы халықаралық стандарттарға сәйкестікті қамтамасыз етуге бағытталған. АХҚО-ның белсенді қатысушы-компаниялары үшін бұл жұмыс қиындық туғызбайды. Жүргізілген талдау нәтижелері бойынша анықталған компанияларға нақты нұсқаулықтар мен қажет ақпаратты ұсыну үшін жеткілікті мерзім берілетін болады. Анықтамалық ақпарат: АХҚО Қаржылық қызметтерді реттеу комитеті (AFSA) – «Астана» халықаралық қаржы орталығы туралы» Қазақстан Республикасының Конституциялық заңына сәйкес «Астана» халықаралық қаржы орталығындағы қаржылық қызметтерді және олармен байланысты қызметті реттеу мақсатында құрылған АХҚО-ның тәуелсіз реттеушісі. АХҚО ережелері мен қағидалары қаржы компаниялары мен нарықтық мекемелерді лицензиялау, тіркеу, аккредиттеу және қадағалау мәселелерін көздейді. АХҚО-да 88 елден 4600-ден астам қатысушы компания тіркелген. Бұл компаниялар банктік, сақтандыру, инвестициялық, кәсіби және басқа қызметтерді ұсынады. АХҚО-да ұсынылатын қаржылық қызметтер спектрі Лондон, Гонконг, Сингапур, Дубай және т.б. сияқты әлемнің бұрыннан қалыптасқан қаржы орталықтарында қолжетімді қызметтер тізімімен ұқсас. www.afsa.kz «Астана» халықаралық қаржы орталығы (АХҚО) – бизнесті ашу және жүргізу, инвестициялар тарту, жұмыс орындарын құру және Қазақстан экономикасын дамыту үшін қолайлы құқықтық, реттеуші ортасы және дамыған инфрақұрылымы бар тәуелсіз юрисдикция. www.aifc.kz Байланыс ақпараты: Жұртшылықпен байланыс және коммуникациялар департаменті +7 (717) 264 73 43; +7 7172 61-37-45 pr@afsa.kz
АХҚО IOSCO халықаралық стандарттарын енгізу бойынша әлемдік көшбасшылар қатарына енді
Астана халықаралық қаржы орталығы (АХҚО) Бағалы қағаздар жөніндегі халықаралық ұйым (IOSCO) әзірлеген крипто және цифрлық активтерді реттеу жөніндегі халықаралық стандарттарды іске асыруда әлемнің жетекші юрисдикцияларының бірі ретінде танылды. Бұл нәтиже IOSCO-ның 2025 жылғы қазан айында жарияланған «Крипто және цифрлық активтер нарықтары үшін IOSCO ұсынымдарының іске асырылуын бағалау» (Assessing the Implementation of IOSCO Recommendations for Crypto […]
Астана халықаралық қаржы орталығы (АХҚО) Бағалы қағаздар жөніндегі халықаралық ұйым (IOSCO) әзірлеген крипто және цифрлық активтерді реттеу жөніндегі халықаралық стандарттарды іске асыруда әлемнің жетекші юрисдикцияларының бірі ретінде танылды. Бұл нәтиже IOSCO-ның 2025 жылғы қазан айында жарияланған «Крипто және цифрлық активтер нарықтары үшін IOSCO ұсынымдарының іске асырылуын бағалау» (Assessing the Implementation of IOSCO Recommendations for Crypto and Digital Asset Markets) атты Тақырыптық шолуда атап өтілді. IOSCO құрамындағы 130-дан астам юрисдикцияның ішінен осы шолуға қатысу үшін инвесторларды қорғау, нарықтың адалдығын қамтамасыз ету және жауапты инновацияларды дамыту саласындағы ең дамыған реттеу тәсілдері бар 20 ел іріктелді. АХҚОның Басқарушысы Ренат Бектұров: «АХҚО цифрлық активтерді реттеу саласында IOSCO ұсынымдарын табысты енгізіп жатқан әлемнің төрт жетекші юрисдикциясының қатарына енді. Біз бұл бағытты жүйелі түрде дамытуды жалғастырамыз. Басты мақсатымыз — цифрлық активтер пайдаланушылары үшін барынша қолайлы, ашық әрі қауіпсіз жағдай жасау». АХҚО қатысушылар арасында ең жоғары нәтиже көрсетіп, 2025 жылғы 31 шілдеде жарияланған IOSCO-ның он басым ұсынымының барлығын іске асырды. Бұл жетістік Қазақстанның цифрлық активтерді реттеу бойынша ашық және қауіпсіз жүйе құруда әлемдік көшбасшылар қатарына енгенін дәлелдейді. IOSCO есебінде АХҚО-ның цифрлық активтер саласындағы реттеуші базасына қатысты 30-дан астам оң пікір келтірілген, оның ішінде бес жағдайда АХҚО халықаралық үздік тәжірибе ретінде көрсетілген. АХҚО-ның негізгі жетістіктері: цифрлық активтер қызметтерін көрсетушілер (ЦАҚК) үшін корпоративтік басқарудың сенімді стандарттарын енгізген он юрисдикцияның бірі; ЦАҚК -тардың рөлі мен мүдделер қақтығысы туралы ақпаратты толық ашуды қамтамасыз еткен он бір юрисдикцияның бірі; алаяқтықтың, нарықтық манипуляциялардың және инсайдерлік сауданың алдын алу шараларын толық енгізген он екі юрисдикцияның қатарына кіреді; жаһандық реттеушілермен және IOSCO құрылымдарымен 60-тан астам өзара түсіністік туралы меморандум жасасқан, халықаралық ынтымақтастықты кеңінен қолдайтын он тоғыз юрисдикцияның бірі; клиенттік активтерді сақтау бойынша барлық ұсынымдарды, соның ішінде күнделікті салыстыру мен стейблкоин резервтерінің жыл сайынғы тәуелсіз аудитін толық іске асырған санаулы юрисдикциялардың бірі; бөлшек клиенттерді қорғау жөніндегі барлық шараларды толық іске асырып, ЦАҚК-тарға клиенттердің инвестициялық сәйкестігін бағалау мен шағымдарды ашық қарауды міндеттеген сегіз юрисдикцияның бірі. Реттеуші құмсалғышының (FinTech Lab), сондай-ақ АХҚО актілерімен әзірленген кешенді және прогрессивті реттеушілік базаның арқасында АХҚО-ның Қаржы қызметтерді реттеу жөніндегі комитеті (AFSA) инвесторларды қорғаудың жоғары стандарттарын және нарықтың тұрақтылығын сақтай отырып, қаржылық инновацияларды дамытуға ықпал ететін теңгерімді орта қалыптастырды. Бұл жетістік Қазақстан мен АХҚО-ның цифрлық активтердің әділ, ашық және инновацияға бағытталған экожүйесін қалыптастырудағы әлемдік көшбасшылар қатарындағы орнын нығайтып, елдің Еуразия аймағындағы сенімді реттеуші хаб ретіндегі рөлін растайды. Анықтамалық ақпарат: АХҚО Қаржылық қызметтерді реттеу жөніндегі комитеті (AFSA) – «Астана» халықаралық қаржы орталығы туралы» Қазақстан Республикасының Конституциялық заңына сәйкес «Астана» халықаралық қаржы орталығындағы қаржылық қызметтерді және олармен байланысты қызметті реттеу мақсатында құрылған АХҚО-ның тәуелсіз реттеушісі. АХҚО ережелері мен қағидалары қаржы компаниялары мен нарықтық мекемелерді лицензиялау, тіркеу, аккредиттеу және қадағалау мәселелерін көздейді. АХҚО-да 85 астам елден 4500-ға жуық қатысушы компания тіркелген. Бұл компаниялар банктік, сақтандыру, инвестициялық, кәсіби және басқа қызметтерді ұсынады. АХҚО-да ұсынылатын қаржылық қызметтер спектрі Лондон, Гонконг, Сингапур, Дубай және т.б. сияқты әлемнің бұрыннан қалыптасқан қаржы орталықтарында қолжетімді қызметтер тізімімен ұқсас. afsa.aifc.kz «Астана» халықаралық қаржы орталығы (АХҚО) – бизнесті ашу және жүргізу, инвестициялар тарту, жұмыс орындарын құру және Қазақстан экономикасын дамыту үшін қолайлы құқықтық, реттеуші ортасы және дамыған инфрақұрылымы бар тәуелсіз юрисдикция. www.aifc.kz Байланыс ақпараты: Жұртшылықпен байланыс және коммуникациялар департаменті +7 (717) 264 73 43; +7 7172 61-37-45 pr@afsa.kz
AFSA токенизацияланған шикізат тауарларын реттеу үшін АХҚО заңнамасына түзетулерді қабылдады
АХҚО Қаржылық қызметтер көрсетуді реттеу жөніндегі комитеті (AFSA) токенизацияланған шикізат тауарларын реттеу үшін АХҚО заңнамасына түзетулерді (Tokenised Commodities framework) қабылдады. Түзетулер инвестициялық токендер санатына кіретін және биржада орналастырылуы мүмкін тауарлық деривативтер токендерімен және көміртегі нарығы құралдарының токендерімен сауда-саттыққа бағытталған. Бұдан басқа, заңнама цифрлық активтермен сауда платформаларында саудалана алатын тауарлық стейблкоиндер шығаруға мүмкіндік береді. Токенизацияланған тауарларға […]
АХҚО Қаржылық қызметтер көрсетуді реттеу жөніндегі комитеті (AFSA) токенизацияланған шикізат тауарларын реттеу үшін АХҚО заңнамасына түзетулерді (Tokenised Commodities framework) қабылдады. Түзетулер инвестициялық токендер санатына кіретін және биржада орналастырылуы мүмкін тауарлық деривативтер токендерімен және көміртегі нарығы құралдарының токендерімен сауда-саттыққа бағытталған. Бұдан басқа, заңнама цифрлық активтермен сауда платформаларында саудалана алатын тауарлық стейблкоиндер шығаруға мүмкіндік береді. Токенизацияланған тауарларға арналған жаңа реттеу режимі AFSA-ның қаржылық және тауар нарықтары үшін сенімді инфрақұрылымды құру жөніндегі күш-жігерінің жалғасы. Тауарлармен байланысты токенизацияланған құралдарды қамту үшін өзінің реттеуші шекараларын кеңейте отырып, бұл режим нарықтағы инновацияларды ынталандырады, құралдардың жаңа түрлерімен сауданы жеңілдетеді және цифрлық активтер мен инвестициялар саудасына арналған платформаларға кеңірек қатысуға ықпал етеді. Бұл қадам АХҚО-ның финтех және тауар саудасы үшін жетекші орталық ретіндегі позициясын одан әрі нығайтады. АХҚО-ның мынадай актілеріне өзгерістер енгізілді: АХҚО-ның цифрлық активтермен байланысты қызметті реттеу жөніндегі қағидалары (DAA), АХҚО лицензияланған нарық институттарын (AMI) реттеу жөніндегі қағидалары және АХҚО глоссарийі (GLO). Жоғарыда аталған актілерге түзетулер 2024 жылғы 18 қазанда күшіне енеді. Анықтама үшін: Анықтамалық ақпарат: АХҚО Қаржылық қызметтер көрсетуді реттеу жөніндегі комитеті (AFSA) – «Астана» халықаралық қаржы орталығы туралы» Қазақстан Республикасының Конституциялық заңына сәйкес «Астана» халықаралық қаржы орталығындағы қаржылық қызметтерді және олармен байланысты қызметті реттеу мақсатында құрылған АХҚО-ның тәуелсіз реттеушісі. АХҚО ережелері мен қағидалары қаржы компаниялары мен нарықтық мекемелерді лицензиялау, тіркеу, аккредиттеу және қадағалау мәселелерін көздейді. АХҚО-да 82 елден 3200-ден астам қатысушы компания тіркелген. Бұл компаниялар банктік, сақтандыру, инвестициялық, кәсіби және басқа қызметтерді ұсынады. АХҚО-да ұсынылатын қаржылық қызметтер спектрі Лондон, Гонконг, Сингапур, Дубай және т.б. сияқты әлемнің бұрыннан қалыптасқан қаржы орталықтарында қолжетімді қызметтер тізімімен ұқсас. www.afsa.kz «Астана» халықаралық қаржы орталығы (АХҚО) – бизнесті ашу және жүргізу, инвестициялар тарту, жұмыс орындарын құру және Қазақстан экономикасын дамыту үшін қолайлы құқықтық, реттеуші ортасы және дамыған инфрақұрылымы бар тәуелсіз юрисдикция. www.aifc.kz Байланыс ақпараты: Жұртшылықпен байланыс және коммуникациялар департаменті +7 (717) 264 73 43; +7 7172 61-37-45 pr@afsa.kz
AFSA ATAIX Eurasia Ltd компаниясына толық реттеу және қадағалау режимінде қызмет жүргізу лицензиясын берді
АХҚО Қаржылық қызметтерді реттеу комитеті (AFSA) ATAIX Eurasia Ltd (Ataix) компаниясына толық авторизация және қадағалау режимі аясында қызметті жүзеге асыруға лицензия берді. Бұған дейін компания қаржылық қызметтер саласындағы инновацияларды дамытуға бағытталған АХҚО-ның реттеуші құмсалғышына (FinTech Lab Sandbox) қатысқан болатын. Айта кетсек, ATAIX — Қазақстанның екінші деңгейлі банктерімен өзара іс-қимыл жасау бойынша криптобиржаларға арналған пилоттық жобаның […]
АХҚО Қаржылық қызметтерді реттеу комитеті (AFSA) ATAIX Eurasia Ltd (Ataix) компаниясына толық авторизация және қадағалау режимі аясында қызметті жүзеге асыруға лицензия берді. Бұған дейін компания қаржылық қызметтер саласындағы инновацияларды дамытуға бағытталған АХҚО-ның реттеуші құмсалғышына (FinTech Lab Sandbox) қатысқан болатын. Айта кетсек, ATAIX — Қазақстанның екінші деңгейлі банктерімен өзара іс-қимыл жасау бойынша криптобиржаларға арналған пилоттық жобаның алғашқы қатысушыларының бірі болды. Лицензия алу арқылы ATAIX реттеуші құмсалғыштағы қатысуын аяқтап, АХҚО-ның цифрлық активтер қызметтерін көрсетушілерге арналған реттеу базасына сәйкес толық реттеу және қадағалау режимінде қызмет жүргізуге көшті. Бұл база инновацияларды дамытуға, нарықтың тұтастығын қамтамасыз етуге және клиенттердің мүдделерін қорғауға бағытталған. Қазіргі уақытта ATAIX Eurasia Қазақстан мен өңірде өсіп келе жатқан клиенттік базасына қызмет көрсетіп, цифрлық активтермен байланысты кең ауқымды өнімдер мен қызметтерге қолжетімділік ұсынады. Толық лицензия және қадағалау режимі аясында компанияға келесі реттелетін қызмет түрлерін жүзеге асыруға рұқсат берілді: цифрлық активтер сауда алаңын ұйымдастыру (Operating a Digital Asset Trading Facility); инвестициялармен өз атынан операциялар жүргізу (Dealing in Investments as Principal); инвестициялармен клиент атынан операциялар жүргізу (Dealing in Investments as Agent); активтерді сақтау қызметтерін көрсету (Providing Custody). Толық режимде жұмыс істеудің негізгі артықшылықтарының бірі — AFSA—мен алдын ала келісусіз өз платформасында цифрлық активтерді (АХҚО—да шығарылмаған стейблкойндардан басқа) саудаға жіберу құқығының берілуі. Бұл құқық АХҚО актілерінің талаптарына сәйкес әзірленген цифрлық активтерді саудаға жіберу жөніндегі ішкі ережелер шеңберінде жүзеге асырылады. Мұндай тәсіл операциялық процестерді жеңілдетіп, нарықтағы өзгерістерге икемді әрекет етуге мүмкіндік береді. Криптобиржалардың толық реттеу режиміне көшуі — Қазақстан мен АХҚО-ның цифрлық активтер экожүйесінің дамуы мен институционалдануының маңызды кезеңі болып табылады. Цифрлық активтер қызметтерін көрсетушілердің тіркеу мәртебесін тексеру үшін төмендегі сілтемелерді пайдаланыңыз: АХҚО FinTech Lab реттеуші құмсалғышының қатысушылары тізілімі Толық реттеу режимінде лицензия иеленушілер тізілімі Анықтамалық ақпарат: АХҚО Қаржылық қызметтерді реттеу жөніндегі комитеті (AFSA) – «Астана» халықаралық қаржы орталығы туралы» Қазақстан Республикасының Конституциялық заңына сәйкес «Астана» халықаралық қаржы орталығындағы қаржылық қызметтерді және олармен байланысты қызметті реттеу мақсатында құрылған АХҚО-ның тәуелсіз реттеушісі. АХҚО ережелері мен қағидалары қаржы компаниялары мен нарықтық мекемелерді лицензиялау, тіркеу, аккредиттеу және қадағалау мәселелерін көздейді. АХҚО-да 85 елден 4400-ға жуық қатысушы компания тіркелген. Бұл компаниялар банктік, сақтандыру, инвестициялық, кәсіби және басқа қызметтерді ұсынады. АХҚО-да ұсынылатын қаржылық қызметтер спектрі Лондон, Гонконг, Сингапур, Дубай және т.б. сияқты әлемнің бұрыннан қалыптасқан қаржы орталықтарында қолжетімді қызметтер тізімімен ұқсас. afsa.aifc.kz «Астана» халықаралық қаржы орталығы (АХҚО) – бизнесті ашу және жүргізу, инвестициялар тарту, жұмыс орындарын құру және Қазақстан экономикасын дамыту үшін қолайлы құқықтық, реттеуші ортасы және дамыған инфрақұрылымы бар тәуелсіз юрисдикция. www.aifc.kz Байланыс ақпараты: Жұртшылықпен байланыс және коммуникациялар департаменті +7 (717) 264 73 43; +7 7172 61-37-45 pr@afsa.kz
AFSA жаңартылған құқық қолдану саясатын қабылдады
АХҚО Қаржылық қызметтерді реттеу жөніндегі комитеті (AFSA) 2019 жылғы 13 қазаннан бастап қолданыста болған нұсқаның орнына жаңартылған Құқық қолдану саясатының қабылданғанын хабарлайды. Жаңартылған Саясат ресми түрде күшіне енді. Саясат реттеу тәжірибесіндегі өзгерістерді, халықаралық стандарттарға сәйкестікті және AFSA-ның құқық қолдану өкілеттіктерін іске асыру кезінде ашықтық пен анықтық қағидаттарына бейілділігін көрсетеді. Негізгі жетілдірулерге мыналар кіреді: тергеу жүргізу […]
АХҚО Қаржылық қызметтерді реттеу жөніндегі комитеті (AFSA) 2019 жылғы 13 қазаннан бастап қолданыста болған нұсқаның орнына жаңартылған Құқық қолдану саясатының қабылданғанын хабарлайды. Жаңартылған Саясат ресми түрде күшіне енді. Саясат реттеу тәжірибесіндегі өзгерістерді, халықаралық стандарттарға сәйкестікті және AFSA-ның құқық қолдану өкілеттіктерін іске асыру кезінде ашықтық пен анықтық қағидаттарына бейілділігін көрсетеді. Негізгі жетілдірулерге мыналар кіреді: тергеу жүргізу барысындағы процестердің анықтығын арттыру; санкциялар мен қаржылық айыппұлдарды айқындау тәсілдерін жетілдіру; залалды қайтару және шығынды өтеу бойынша жаңа ережелер; AFSA заңнамасымен көзделген өкілеттіктерге сәйкестікті күшейту. AFSA нарық қатысушыларын жаңартылған Саясатпен танысуға шақырады, бұл бизнес жүргізудің саналы әрі жауапты тәсілін қолдауға мүмкіндік береді. Жаңа тәсілді білу АХҚО-да немесе АХҚО аумағынан тыс қызмет жүргізетін Тұлғаларға реттеушінің талаптарына сай болуға, ішкі процестерді жетілдіруге және Орталық экожүйесінің дамуына үлес қосуға көмектеседі. Анықтамалық ақпарат: АХҚО Қаржылық қызметтерді реттеу жөніндегі комитеті (AFSA) – «Астана» халықаралық қаржы орталығы туралы» Қазақстан Республикасының Конституциялық заңына сәйкес «Астана» халықаралық қаржы орталығындағы қаржылық қызметтерді және олармен байланысты қызметті реттеу мақсатында құрылған АХҚО-ның тәуелсіз реттеушісі. АХҚО ережелері мен қағидалары қаржы компаниялары мен нарықтық мекемелерді лицензиялау, тіркеу, аккредиттеу және қадағалау мәселелерін көздейді. АХҚО-да 85 елден 4400-ға жуық қатысушы компания тіркелген. Бұл компаниялар банктік, сақтандыру, инвестициялық, кәсіби және басқа қызметтерді ұсынады. АХҚО-да ұсынылатын қаржылық қызметтер спектрі Лондон, Гонконг, Сингапур, Дубай және т.б. сияқты әлемнің бұрыннан қалыптасқан қаржы орталықтарында қолжетімді қызметтер тізімімен ұқсас. afsa.aifc.kz «Астана» халықаралық қаржы орталығы (АХҚО) – бизнесті ашу және жүргізу, инвестициялар тарту, жұмыс орындарын құру және Қазақстан экономикасын дамыту үшін қолайлы құқықтық, реттеуші ортасы және дамыған инфрақұрылымы бар тәуелсіз юрисдикция. www.aifc.kz Байланыс ақпараты: Жұртшылықпен байланыс және коммуникациялар департаменті +7 (717) 264 73 43; +7 7172 61-37-45 pr@afsa.kz
AFSA алғаш рет реттеушілік алымды стейблкойнда қабылдады
“Астана” халықаралық қаржы орталығының Қаржылық қызметтерді реттеу жөніндегі комитеті (AFSA) пилоттық жобаны іске асырудағы маңызды кезең – реттеушілік алым алғаш рет АҚШ долларына (USDT) байланған стейблкойн түрінде төленгені туралы хабарлайды. Жоба АХҚО қатысушыларына, сондай-ақ АХҚО-да лицензия алу немесе тіркеуден өтуге өтініш беруді жоспарлап жүрген ұйымдарға реттеушілік алымдарды АҚШ долларына байланған стейблкойндармен төлеу мүмкіндігін ұсынады. АХҚО-ның […]
“Астана” халықаралық қаржы орталығының Қаржылық қызметтерді реттеу жөніндегі комитеті (AFSA) пилоттық жобаны іске асырудағы маңызды кезең – реттеушілік алым алғаш рет АҚШ долларына (USDT) байланған стейблкойн түрінде төленгені туралы хабарлайды. Жоба АХҚО қатысушыларына, сондай-ақ АХҚО-да лицензия алу немесе тіркеуден өтуге өтініш беруді жоспарлап жүрген ұйымдарға реттеушілік алымдарды АҚШ долларына байланған стейблкойндармен төлеу мүмкіндігін ұсынады. АХҚО-ның лицензияланған цифрлық активтер қызметтерін жеткізушісі және реттеушілік құмсалғыш (FinTech Lab) қатысушысы болып табылатын SkyBridge Digital Finance Ltd. компаниясы осы пилоттық жоба аясында реттеушілік алымды стейблкойнмен төлеген алғашқы ұйым болды. Astana Finance Days 2025 шеңберінде іске қосылған пилоттық жоба есеп айырысудың баламалы тетігін ұсынып, АХҚО экожүйесінің қатысушылары үшін реттеушілік төлемдерді жүргізудің жаңа мүмкіндіктерін ашады. Бұл – өңірдегі алғашқы осындай реттеушілік бастама бола отырып, Қазақстанның АХҚО-ны цифрлық қаржы мен инновациялардың өңірлік хабына айналдыруға ұмтылысын көрсетеді. Сонымен қатар, бұл бастама стейблкойндарды пайдалануға қатысты жаһандық үрдістерге сай келеді. Bybit Limited компаниясы AFSA-мен Көпжақты өзара түсіністік туралы меморандумға (MMoU) алғашқы болып қол қойған ұйым ретінде Провайдер рөлін атқарып, AFSA пайдасына реттеушілік алым бойынша алғашқы төлемнің жүзеге асырылуын қамтамасыз етті. Осы сәттен бастап АХҚО қатысушылары мен АХҚО-да компанияны тіркеуге немесе лицензия алуға ниетті өтініш берушілер реттеушілік алымдарды AFSA-ға верификациядан өткен Провайдерлер арқылы стейблкойнмен төлей алады. Провайдерлер тізімі AFSA-ның ресми сайтында жарияланады. Жобаның талаптарына сәйкес, AFSA-дан келесі екі қызметке лицензиясы бар цифрлық активтермен жұмыс істейтін қызмет көрсетушілер – Цифрлық активтермен сауда платформасын басқару және Цифрлық активтермен төлем қызметтерін көрсету жобасында Провайдер ретінде қатыса алады. Олар Төлеушілердің агенттері ретінде әрекет етіп, стейблкойн түріндегі төлемдерді қабылдайды және олардың эквивалентін AFSA көрсеткен банк шотына фиат валютасында аударады. Жобаға Провайдер ретінде қатысуға мүдделі компаниялар тиісті ниет хатын finance@afsa.kz электрондық поштасына жолдауы қажет. AFSA Бас директоры Евгения Богданова бұл жөнінде былай деді: «Біз қабылдаған алғашқы стейблкойн төлемі – болашаққа бағытталған қаржы экожүйесін құру жолындағы маңызды қадам. Бұл бастама AFSA-ның инновацияларды ілгерілетуге және жаһандық өзгерістерге бейімделетін сенімді, ашық және икемді реттеушілік тетіктерді қалыптастыруға деген ұмтылысын айқын көрсетеді». «Bybit Kazakhstan компаниясы реттеушілік алымды төлеудің алғашқы сәтті төлемін қамтамасыз ету мақсатында AFSA-мен ынтымақтастығына мақтанышпен қарайды. SkyBridge Digital Finance Ltd. компаниясы жүзеге асырған бұл алғашқы төлем — AFSA-ның озық көзқарасын және талаптарға сай, ашық әрі инновациялық төлем шешімдерін дамыту жолындағы ортақ ұмтылысымызды көрсететін маңызды кезең болып табылады. Бұл қадам Қазақстанның қаржы экожүйесін нығайтуға сеп болады», — деді Bybit Kazakhstan басшысы Аблайхан Аубакир. «Бүкіләлемдік қаржы жүйесінің болашағын қалыптастыратын оқиғаға қатысу – біздің командамыз үшін зор мәртебе. USDT арқылы реттеушілік алымды төлеу маңызы бойынша магниттік жолақты карта арқылы жасалған алғашқы төлеммен тең тарихи прецедент болды. Бұл қадам қаржылық қызметтерді қолжетімді етіп, бұрын банктік құралдарға қолы жетпеген адамдарды экономикаға тартуға ықпал етеді», – деді SkyBridge Digital Finance Ltd. компаниясының аға атқарушы директоры Есенгелді Рахымбеков. Стейблкойндар секторы жаһандық қаржы жүйесінде барған сайын маңызды рөл атқарып келеді. CoinMarketCap[i] деректері бойынша, 2025 жылғы қыркүйекте стейблкойндардың жиынтық нарықтық капитализациясы тарихи ең жоғары көрсеткіш – 307,6 миллиард АҚШ долларына жетті, бұл ретте сауданың негізгі бөлігі фиат валюталарымен қамтамасыз етілген стейблкойндарға тиесілі. Маңызды: Бұл жоба тек АХҚО аумағында жүзеге асырылатын қызметке байланысты AFSA реттеушілік алымдарына қатысты. Бұл бастама Қазақстан Республикасындағы салықтарға немесе басқа мемлекеттік төлемдерге қолданылмайды. Қазақстан Республикасының ресми төлем құралы – теңге (KZT) болып табылады. Анықтамалық ақпарат: АХҚО Қаржылық қызметтерді реттеу жөніндегі комитеті (AFSA) – «Астана» халықаралық қаржы орталығы туралы» Қазақстан Республикасының Конституциялық заңына сәйкес «Астана» халықаралық қаржы орталығындағы қаржылық қызметтерді және олармен байланысты қызметті реттеу мақсатында құрылған АХҚО-ның тәуелсіз реттеушісі. АХҚО ережелері мен қағидалары қаржы компаниялары мен нарықтық мекемелерді лицензиялау, тіркеу, аккредиттеу және қадағалау мәселелерін көздейді. АХҚО-да 85 елден 4400-ға жуық қатысушы компания тіркелген. Бұл компаниялар банктік, сақтандыру, инвестициялық, кәсіби және басқа қызметтерді ұсынады. АХҚО-да ұсынылатын қаржылық қызметтер спектрі Лондон, Гонконг, Сингапур, Дубай және т.б. сияқты әлемнің бұрыннан қалыптасқан қаржы орталықтарында қолжетімді қызметтер тізімімен ұқсас. afsa.aifc.kz «Астана» халықаралық қаржы орталығы (АХҚО) – бизнесті ашу және жүргізу, инвестициялар тарту, жұмыс орындарын құру және Қазақстан экономикасын дамыту үшін қолайлы құқықтық, реттеуші ортасы және дамыған инфрақұрылымы бар тәуелсіз юрисдикция. www.aifc.kz Байланыс ақпараты: Жұртшылықпен байланыс және коммуникациялар департаменті +7 (717) 264 73 43; +7 7172 61-37-45 pr@afsa.kz [i] Top Stablecoin Tokens by Market Capitalization | CoinMarketCap
AFSA реттеушілік алымдарға ұсынылған өзгерістерді талқылауға шығарады
АХҚО Қаржылық қызметтерді реттеу жөніндегі комитеті (AFSA) АХҚО шеңберінде реттеуші алымдарды жаңарту жөніндегі ұсыныстарды талқылауға шығарады. Ұсынылып отырған өзгерістер алымдар жүйесінің пропорционалдығын, ашықтығын және АХҚО-ның орнықты дамуын қолдауға бағытталған. Атап айтқанда, кейбір қызмет түрлері бойынша тіркелген алымдарды қайта қарау және айнымалы компоненттерді енгізу жоспарлануда. Бұл өзгерістер қаржы нарықтарының өсуі мен күрделене түсуіне байланысты қолға алынып […]
АХҚО Қаржылық қызметтерді реттеу жөніндегі комитеті (AFSA) АХҚО шеңберінде реттеуші алымдарды жаңарту жөніндегі ұсыныстарды талқылауға шығарады. Ұсынылып отырған өзгерістер алымдар жүйесінің пропорционалдығын, ашықтығын және АХҚО-ның орнықты дамуын қолдауға бағытталған. Атап айтқанда, кейбір қызмет түрлері бойынша тіркелген алымдарды қайта қарау және айнымалы компоненттерді енгізу жоспарлануда. Бұл өзгерістер қаржы нарықтарының өсуі мен күрделене түсуіне байланысты қолға алынып жатыр. Аталған өзгерістер AFSA-ның жоғары деңгейдегі реттеушілік қадағалауды қолдауы және нарықтың тұрақтылығы мен сенімділігін одан әрі нығайту мақсатында заманауи қаржы технологиялары мен SupTech[1] сияқты жаңа тәсілдерді жетілдіруі үшін маңызды болмақ. AFSA реттеуші алымдарды соңғы рет 2017 жылы жаңартқан еді. Сол уақыттан бері AFSA өкілеттіктері едәуір кеңейді. Бүгінгі таңда АХҚО-да 85 елден 4 400-ден астам компания мен ұйым тіркелген. 2025 жылдың бірінші жартыжылдығында AFSA реттейтін компаниялардың басқаруындағы активтер көлемі 1,85 млрд АҚШ долларын құрады. «АХҚО дамыған қаржылық экожүйеге айналды. Тұтынушыларды қорғау, киберқауіпсіздік пен қаржылық қылмыстар сияқты жаңа тәуекелдерді ескеру, сондай-ақ қадағалаудың жоғары деңгейін сақтау үшін қаржыландыру моделіміз нарық шындығына сай болуы аса маңызды. Бұл қоғамдық талқылау мүдделі тараптарға әділ әрі ашық жүйені қалыптастыруға өз үлесін қосуға мүмкіндік береді», — деді AFSA Бас директоры Евгения Богданова. AFSA барлық мүдделі тараптарды сілтемесі бойынша консультациялық құжатпен танысуға және 2025 жылғы 2 қарашаға дейін consultation@afsa.kz электрондық мекенжайына пікірлерін жолдауға шақырады. Барлық ұсыныстар түзетулердің түпкілікті нұсқасын бекітер алдында мұқият қаралады. Анықтамалық ақпарат: АХҚО Қаржылық қызметтерді реттеу жөніндегі комитеті (AFSA) – «Астана» халықаралық қаржы орталығы туралы» Қазақстан Республикасының Конституциялық заңына сәйкес «Астана» халықаралық қаржы орталығындағы қаржылық қызметтерді және олармен байланысты қызметті реттеу мақсатында құрылған АХҚО-ның тәуелсіз реттеушісі. АХҚО ережелері мен қағидалары қаржы компаниялары мен нарықтық мекемелерді лицензиялау, тіркеу, аккредиттеу және қадағалау мәселелерін көздейді. АХҚО-да 85 елден 4400-ге жуық қатысушы компания тіркелген. Бұл компаниялар банктік, сақтандыру, инвестициялық, кәсіби және басқа қызметтерді ұсынады. АХҚО-да ұсынылатын қаржылық қызметтер спектрі Лондон, Гонконг, Сингапур, Дубай және т.б. сияқты әлемнің бұрыннан қалыптасқан қаржы орталықтарында қолжетімді қызметтер тізімімен ұқсас. afsa.aifc.kz «Астана» халықаралық қаржы орталығы (АХҚО) – бизнесті ашу және жүргізу, инвестициялар тарту, жұмыс орындарын құру және Қазақстан экономикасын дамыту үшін қолайлы құқықтық, реттеуші ортасы және дамыған инфрақұрылымы бар тәуелсіз юрисдикция. www.aifc.kz Байланыс ақпараты: Жұртшылықпен байланыс және коммуникациялар департаменті +7 (717) 264 73 43; +7 7172 61-37-45 pr@afsa.kz [1] Қаржы нарықтары мен институттарын бақылау және қадағалау үдерістерін жақсарту мақсатында қаржылық реттеуші және қадағалаушы органдардың инновациялық технологияларды қолдануы.
AFSA мен Қаржылық мониторинг агенттігі қаржы секторының ақшаны жылыстату және терроризмді қаржыландыру тәуекелдерінен қорғалуын қамтамасыз етуге бағытталған бірлескен шараларды әзірлеуде
Қаржылық мониторинг агенттігі мен АХҚО Қаржылық қызметтерді реттеу комитеті (AFSA) ұлттық қылмыстық жолмен алынған кірістерді жылыстатуға қарсы жүйені нығайту мәселелеріне арналған Комплаенс кеңесінің кезекті отырысын өткізді. Кездесу барысында жаңа қаржылық технологиялар мен цифрлық активтердің дамуы аясында тәуекелдерді басқарудың өзекті тәсілдері, сондай-ақ АХҚО шеңберінде тиісті инфрақұрылымды одан әрі нығайту шаралары талқыланды. ФАТФ-тың 15-ұсынымы бойынша Қазақстанның рейтингін […]
Қаржылық мониторинг агенттігі мен АХҚО Қаржылық қызметтерді реттеу комитеті (AFSA) ұлттық қылмыстық жолмен алынған кірістерді жылыстатуға қарсы жүйені нығайту мәселелеріне арналған Комплаенс кеңесінің кезекті отырысын өткізді. Кездесу барысында жаңа қаржылық технологиялар мен цифрлық активтердің дамуы аясында тәуекелдерді басқарудың өзекті тәсілдері, сондай-ақ АХҚО шеңберінде тиісті инфрақұрылымды одан әрі нығайту шаралары талқыланды. ФАТФ-тың 15-ұсынымы бойынша Қазақстанның рейтингін арттыруға бағытталған басым қадамдарды іске асыруға ерекше назар аударылды. Ішкі мониторинг механизмдерін жетілдірудің, соның ішінде клиенттерді тексеру және бенефициарлық меншік иелерін анықтау рәсімдерінің сапасын арттырудың маңыздылығы атап өтілді. Отырыс қорытындысы бойынша Агенттік пен АХҚО Комитеті арасындағы өзара іс-қимылды одан әрі күшейту, ұлттық қаржы жүйесінің тұрақтылығын арттыру және қаржы алаңдарын заңсыз мақсаттарда пайдалануға жол бермеу жөнінде бірлескен шаралар қабылдау туралы шешім қабылданды. Анықтамалық ақпарат: АХҚО Қаржылық қызметтерді реттеу жөніндегі комитеті (AFSA) – «Астана» халықаралық қаржы орталығы туралы» Қазақстан Республикасының Конституциялық заңына сәйкес «Астана» халықаралық қаржы орталығындағы қаржылық қызметтерді және олармен байланысты қызметті реттеу мақсатында құрылған АХҚО-ның тәуелсіз реттеушісі. АХҚО ережелері мен қағидалары қаржы компаниялары мен нарықтық мекемелерді лицензиялау, тіркеу, аккредиттеу және қадағалау мәселелерін көздейді. АХҚО-да 85 елден 4300-ға жуық қатысушы компания тіркелген. Бұл компаниялар банктік, сақтандыру, инвестициялық, кәсіби және басқа қызметтерді ұсынады. АХҚО-да ұсынылатын қаржылық қызметтер спектрі Лондон, Гонконг, Сингапур, Дубай және т.б. сияқты әлемнің бұрыннан қалыптасқан қаржы орталықтарында қолжетімді қызметтер тізімімен ұқсас. afsa.aifc.kz «Астана» халықаралық қаржы орталығы (АХҚО) – бизнесті ашу және жүргізу, инвестициялар тарту, жұмыс орындарын құру және Қазақстан экономикасын дамыту үшін қолайлы құқықтық, реттеуші ортасы және дамыған инфрақұрылымы бар тәуелсіз юрисдикция. www.aifc.kz Байланыс ақпараты: Жұртшылықпен байланыс және коммуникациялар департаменті +7 (717) 264 73 43; +7 7172 61-37-45 pr@afsa.kz
AFSA 2025 жылғы 26 қыркүйекте сағат 15:00-де онлайн-форматта реттеу мәселелеріне арналған таунхол өткізеді
АХҚО Қаржылық қызметтерді реттеу комитеті (AFSA) сіздерді 2025 жылғы 26 қыркүйекте Астана уақытымен сағат 15:00-де Zoom платформасында өтетін реттеу мәселелеріне арналған таунхолға қатысуға шақырады. Іс-шара барысында жуырда қабылданған Қағидаларды практикалық қолдануға және осы реттеуші база шеңберінде қайта қаралған реттелетін төлем қызметтерінің көлеміне қатысты мәселелер талқылауға түседі. Әсіресе цифрлық активтермен байланысты төлем қызметтерін көрсету мәселесіне айрықша […]
АХҚО Қаржылық қызметтерді реттеу комитеті (AFSA) сіздерді 2025 жылғы 26 қыркүйекте Астана уақытымен сағат 15:00-де Zoom платформасында өтетін реттеу мәселелеріне арналған таунхолға қатысуға шақырады. Іс-шара барысында жуырда қабылданған Қағидаларды практикалық қолдануға және осы реттеуші база шеңберінде қайта қаралған реттелетін төлем қызметтерінің көлеміне қатысты мәселелер талқылауға түседі. Әсіресе цифрлық активтермен байланысты төлем қызметтерін көрсету мәселесіне айрықша назар аударылады. Таунхол 2025 жылғы 13 қазанда енгізудің бірінші кезеңі басталатын осы Қағидаларды AFSA-мен тікелей талқылауға арналған алаң болмақ. Барлық мүдделі тараптарға эфирге қосылып, дискуссияға белсенді қатысуға шақырамыз. Ілтипат сөз: Еркеғали Еденбаев, Лицензиялау және қаржылық технологиялар офисінің басқарушы директоры Презентация: Мердан Алтыев, AFSA Қаржылық технологиялар департаментінің аға сарапшысы Төмендегі сілтеме арқылы 2025 жылғы 26 қыркүйек күнгі сағат 12:00-ге дейін алдын ала онлайн тіркеуден өтуге шақырамыз: https://us06web.zoom.us/meeting/register/gSrd1eFlSzqhD5ltZ1ah1A#/registration Анықтамалық ақпарат: АХҚО Қаржылық қызметтерді реттеу жөніндегі комитеті (AFSA) – «Астана» халықаралық қаржы орталығы туралы» Қазақстан Республикасының Конституциялық заңына сәйкес «Астана» халықаралық қаржы орталығындағы қаржылық қызметтерді және олармен байланысты қызметті реттеу мақсатында құрылған АХҚО-ның тәуелсіз реттеушісі. АХҚО ережелері мен қағидалары қаржы компаниялары мен нарықтық мекемелерді лицензиялау, тіркеу, аккредиттеу және қадағалау мәселелерін көздейді. АХҚО-да 85 елден 4300-ға жуық қатысушы компания тіркелген. Бұл компаниялар банктік, сақтандыру, инвестициялық, кәсіби және басқа қызметтерді ұсынады. АХҚО-да ұсынылатын қаржылық қызметтер спектрі Лондон, Гонконг, Сингапур, Дубай және т.б. сияқты әлемнің бұрыннан қалыптасқан қаржы орталықтарында қолжетімді қызметтер тізімімен ұқсас. afsa.aifc.kz «Астана» халықаралық қаржы орталығы (АХҚО) – бизнесті ашу және жүргізу, инвестициялар тарту, жұмыс орындарын құру және Қазақстан экономикасын дамыту үшін қолайлы құқықтық, реттеуші ортасы және дамыған инфрақұрылымы бар тәуелсіз юрисдикция. www.aifc.kz Байланыс ақпараты: Жұртшылықпен байланыс және коммуникациялар департаменті +7 (717) 264 73 43; +7 7172 61-37-45 pr@afsa.kz
Ескерту: AFSA IBF Consulting Ltd. және IBF Trust компанияларының реттеушілік мәртебесі туралы қоғамды хабардар етеді
АХҚО Қаржылық қызметтерді реттеу жөніндегі комитеті (AFSA) қаржы саласының қатысушыларын IBF Consulting Ltd. компаниясы мен өзін IBF Trust деп таныстыратын ұйымның реттеушілік мәртебесі туралы хабардар етеді. 2025 жылғы 18 тамыз бен 5 қыркүйек аралығында Қайрат Бермұханов есімді тұлға әлеуметтік желілерде «IBF Trust» деп аталатын — өзін исламдық хедж-қор ретінде таныстыратын ұйым — және осы атаумен […]
АХҚО Қаржылық қызметтерді реттеу жөніндегі комитеті (AFSA) қаржы саласының қатысушыларын IBF Consulting Ltd. компаниясы мен өзін IBF Trust деп таныстыратын ұйымның реттеушілік мәртебесі туралы хабардар етеді. 2025 жылғы 18 тамыз бен 5 қыркүйек аралығында Қайрат Бермұханов есімді тұлға әлеуметтік желілерде «IBF Trust» деп аталатын — өзін исламдық хедж-қор ретінде таныстыратын ұйым — және осы атаумен жүретін компаниялар тобы AFSA-дан лицензия алды деген жалған ақпарат таратты. Бұл мәлімдемелер келесі әлеуметтік желілерде жарияланған: @investmentbusinessfamily (Instagram), «1% | INVESTMENT BUSINESS FAMILY» (Instagram) және «Investment Business Family» (Telegram) арналары. AFSA бұл ақпараттың шындыққа жанаспайтынын ресми түрде мәлімдейді. IBF Trust компаниясы ешқашан АХҚО-да тіркелмеген және AFSA-дан «Исламдық қаржыландыру қызметтерін ұсыну», «Инвестициялық кеңес беру қызметтерін ұсыну» немесе басқа да қандай да бір лицензия алмаған. Сонымен қатар, AFSA-ға Қайрат Бермұханов мырзаның атынан қандай да бір компанияға, оның ішінде бұрынғы атауы «Alpha Consult Group Limited» болған IBF Consulting Ltd. компаниясы атынан лицензия алуға өтініш келіп түскен жоқ. Аталған жеке заңды тұлға АХҚО-да 2020 жылғы 25 маусымда тіркелген (БСН 200640900278) және «Кеңес беру қызметтерін көрсету» бойынша лицензияға ие болған. Бұл лицензия 2024 жылғы 30 қыркүйекте мәжбүрлі түрде кері қайтарылды. 2025 жылғы 4 тамызда компанияның жалғыз акционері рөлі Қайрат Бермұханов мырзаға өткен, ал 2025 жылғы 11 тамызда компания атауы «Alpha Consult Group Limited»-тен «IBF Consulting Ltd.» болып өзгертілген. Қазіргі уақытта IBF Consulting Ltd. компаниясының AFSA берген қандай да бір лицензиясы жоқ. AFSA жұртшылыққа АХҚО-да тіркелген және AFSA лицензиялаған барлық ұйымдар туралы өзекті ақпарат орналастырылған Жария тізілімді пайдалануды ұсынады. Қаржылық қызметтер мен өнімдерді пайдаланбас бұрын компанияның лицензиялық мәртебесін тексеру — қауіптерді азайтуға, сіздің қауіпсіздігіңізді қорғауға және қолданыстағы заңнаманың сақталуын қамтамасыз етуге көмектесетін маңызды қадам. Анықтамалық ақпарат: АХҚО Қаржылық қызметтерді реттеу жөніндегі комитеті (AFSA) – «Астана» халықаралық қаржы орталығы туралы» Қазақстан Республикасының Конституциялық заңына сәйкес «Астана» халықаралық қаржы орталығындағы қаржылық қызметтерді және олармен байланысты қызметті реттеу мақсатында құрылған АХҚО-ның тәуелсіз реттеушісі. АХҚО ережелері мен қағидалары қаржы компаниялары мен нарықтық мекемелерді лицензиялау, тіркеу, аккредиттеу және қадағалау мәселелерін көздейді. АХҚО-да 85 елден 4300-ға жуық қатысушы компания тіркелген. Бұл компаниялар банктік, сақтандыру, инвестициялық, кәсіби және басқа қызметтерді ұсынады. АХҚО-да ұсынылатын қаржылық қызметтер спектрі Лондон, Гонконг, Сингапур, Дубай және т.б. сияқты әлемнің бұрыннан қалыптасқан қаржы орталықтарында қолжетімді қызметтер тізімімен ұқсас. afsa.aifc.kz «Астана» халықаралық қаржы орталығы (АХҚО) – бизнесті ашу және жүргізу, инвестициялар тарту, жұмыс орындарын құру және Қазақстан экономикасын дамыту үшін қолайлы құқықтық, реттеуші ортасы және дамыған инфрақұрылымы бар тәуелсіз юрисдикция. www.aifc.kz Байланыс ақпараты: Жұртшылықпен байланыс және коммуникациялар департаменті +7 (717) 264 73 43; +7 7172 61-37-45 pr@afsa.kz